บิ๊กโย่ง หนุนปลัดฯ พม.คนใหม่ ดีจริง เตรียมล้างบางฐานอำนาจเก่า 
บิ๊กโย่ง หนุนปลัดพม.คนใหม่ดีจริง ลั่นใช้ความจริงใจล้างบางฐานอำนาจเก่า อ้อนสื่อเป็นคันฉ่องให้พม. ขณะที่อธิบดีพส.จ่อย้าย 20 หัวหน้าหน่วยโกงเงินสงเคราะห์พ้นพื้นที่หลังสงกรานต์ พร้อมเดินหน้าสอบวินัย ,เมื่อวันที่ 11 เม.ย. 61 พล.อ.อนันตพร กาญจนรัตน์ รมว.การพัฒนาสังคมและความมั่นคงของมนุษย์ (พม.) ให้สัมภาษณ์ภายหลังเป็นประธานพิธีรดน้ำขอพร ลูกประชาบดี สืบสาน สงกรานต์กตัญญู เนื่องในประเพณีวันสงกรานต์ ถึง นายปรเมธี วิมลศิริ ปลัด พม.คนใหม่ ว่า เนื่องจากเป็นเลขาสภาพัฒน์ฯ มาก่อน น่าจะมองภาพรวมได้ดี หากเชื่อมโยงยุทธศาสตร์ประเทศ และ พม.ให้เข้ากัน ก็จะทำให้แผนงาน พม.มีความชัดเจน คิดว่าปลัด พม.คนใหม่สามารถมาช่วยเราได้ ก็คาดหวังท่านอย่างเต็มที่ด้วย ขณะเดียวกัน ตนก็ได้บอกกับข้าราชการ พม.ว่าคนนี้ดีจริงๆ ส่วนการสร้างภาพลักษณ์ พม. คนใน พม.ต้องช่วยกันเอง คนนอกอาจมาช่วยทำให้เพิ่มขึ้น ทั้งนี้ ตนจะทำให้ พม.เป็นผู้นำด้านสังคมทั้งในประเทศ และระดับอาเซียนตามยุทธศาสตร์ รวมถึงให้ประชาชนอยู่ดีมีสุข สร้างความชัดเจนว่าประชาชนจะได้อะไร เชื่อว่าหากทำได้ชัดเจน ภายใน 1 ปีจะเห็นการเปลี่ยนแปลง ทั้งเรื่องการสงเคราะห์และการช่วยเหลือประชาชนได้อย่างชัดเจน ตรงประเด็น และโปร่งใส ,ผู้สื่อข่าวถามว่าจะสามารถล้างบางฐานอำนาจเก่าได้มากน้อยแค่ไหน พล.อ.อนันตพร กล่าวว่า หากเรามีความมุ่งมั่น มั่นใจ และทุกคนช่วยกันทำในลักษณะกระจายความรับผิดชอบ และกระจายการทำความดีให้ได้ทำ ก็จะแก้ไขสิ่งต่างๆ ได้ แต่หากใครไม่ทำตนก็จะเรียกมาถามว่าทำไมไม่ทำ หรือทำไมทำอย่างนี้ ซึ่งรวมถึงการปรับย้ายไม่เป็นธรรม หน่วยงานที่มีความสำคัญต้องเอาคนดีไปอยู่ อย่างไรก็ดี ตนใช้ความจริงใจเข้าสู้ เชื่อว่าผู้บริหารทุกคนจะเข้าใจ แต่หากเข้าใจและยังมีเหตุการณ์ออกมาอีกก็ช่วยไม่ได้แล้ว แต่ทั้งนี้ตนจะต้องเป็นตัวอย่างก่อนและผลักดันให้ด้วย ผู้สื่อข่าวก็ต้องช่วยตน หากเจออะไรที่ไม่ดี ขอให้มาบอก เป็นคันฉ่องให้ตนว่า พม.เป็นอย่างไร ,เมื่อถามถึงความคืบหน้าผลสอบปลัด และรองปลัด พม. พล.อ.อนันตพร กล่าวว่า คาดว่าหลังเทศกาลสงกรานต์จะได้รับทราบความคืบหน้า เนื่องจากทราบว่าคณะกรรมการสอบวินัยร้ายแรง ที่มี นายสุภัทร จำปาทอง เลขาธิการคณะกรรมการการอุดมศึกษา เป็นประธาน จะมีการประชุมอย่างต่อเนื่อง ช่วงสงกรานต์ก็ยังนัดประชุมกัน ,ด้าน นางนภา เศรษฐกร อธิบดีกรมพัฒนาสังคมและสวัสดิการ (พส.) กล่าวถึงความคืบหน้าการตรวจสอบทุจริตเงินสงเคราะห์ผู้มีรายได้น้อยและคนไร้ที่พึ่ง ว่า หลังจากที่ ป.ป.ท.ได้ส่งข้อมูลผู้เกี่ยวข้องการทุจริตเงินสงเคราะห์ให้ พม.ดำเนินการเมื่อปลายสัปดาห์ที่ผ่านมาทั้งหมด 95 รายชื่อ ในจำนวนนี้ 17 รายตรงกับที่ พส.ได้ดำเนินการสอบวินัยไปแล้ว แยกเป็น 14 ราย เป็นข้าราชการสังกัด พส. อีก 3 ราย เป็นข้าราชการสังกัดสำนักงานปลัด พม. ที่เหลืออีก 78 ราย อยู่ระหว่างตรวจสอบว่าเป็นข้าราชการระดับใดบ้าง เบื้องต้น พบ 20 รายเป็นระดับหัวหน้าหน่วย ซึ่งคาดว่าหลังสงกรานต์นี้จะมีคำสั่งย้ายออกจากพื้นที่ได้ทันที เพื่อดำเนินการตั้งสอบวินัยต่อไป รวมถึงระดับที่เหลือจะเร่งสอบวินัยเช่นกัน ทั้งนี้ไม่อยากให้สรุปว่าทุกคนมีความผิด แต่ต้องดูผลสอบวินัยว่าจะมีส่วนเกี่ยวข้องมากน้อย หรืออาจจะไม่มีก็ได้ อย่างไรก็ตาม พื้นที่ที่หัวหน้าหน่วยถูกสั่งย้าย พล.อ.อนันตพร ได้สั่งการให้ พส.แต่งตั้งรักษาการทำหน้าที่ ซึ่งขณะนี้ได้มอบหมายว่าให้ระดับรองหัวหน้าหน่วยรักษาการ แต่บางหน่วยงานที่ไม่มีก็ให้ประสานพัฒนาสังคมและความมั่นคงของมนุษย์ (พมจ.) หรือหัวหน้ากลุ่มในหน่วยงาน พมจ.มารักษาการ.
บิ๊กโย่ง หนุนปลัดพม.คนใหม่ดีจริง ลั่นใช้ความจริงใจล้างบางฐานอำนาจเก่า อ้อนสื่อเป็นคันฉ่องให้พม. ขณะที่อธิบดีพส.จ่อย้าย 20 หัวหน้าหน่วยโกงเงินสงเคราะห์พ้นพื้นที่หลังสงกรานต์พร้อมเดินหน้าสอบ
พม.,ปลัดฯพม.คนใหม่,เงินยาไร้,เงินคนจน,อนันตพร กาญจนรัตน์,ข่าวทั่วไป